Iltalehti teki eilen aikamoisen rimanalituksen suomalaisessa journalismissa. Se julkaisi ison jutun raskaana olevan naisen "joukkopahoinpitelystä", jossa annettiin ymmärtää, että ulkomaalaistaustainen nainen olisi kaikessa rauhassa yrittänyt asioida rahanvaihtoliikkeessä. Se kuitenkin johti siihen, että kymmenkunta rasistia tuli pieksemään hänet.

Asioiden todellinen kulku selvisi kuitenkin hyvin nopeasti, sillä tilanne oli saatu videolle (myös toiseen kertaan). Siitä näkyy varsin selvästi kuinka kokonaan naamioitunut nainen änkeää suoraan mielenosoittajien joukkoon ja käy tönimään heitä. Hänen tarkoituksenaan oli ilmiselvästi provosoida heidät käymään kimppuunsa. Mitään muuta selitystä käytökselle ei oikein ole.

Olen aika varma, että naisella ei ollut mitään akuuttia tarvetta asioida kyseisessä liikkeessä juuri tuona ajankohtana. Jos hän kerran pelkää rasisteja niin paljon, kaikista helpoimmalla olisi päässyt, kun olisi odottanut mielenosoituksen loppumista ja hoitanut asian sitten. Jos hänellä ei olisi ollut mitään tarkoitusta provosoida, hän ei olisi kävellyt niin röyhkeästi suoraan porukan sekaan, vaan pyydellyt anteeksi, että joutuu häiritsemään mielenosoitusta sen verran, että pääsee asioimaan kyseisessä liikkeessä. Hän olisi voinut myös pyytää poliisin tai järjestyksenvalvojan mukaansa pitämään huolen, että liikkessä asiointi onnistuu varmasti ilman minkäänlaista konfliktia. Tässä tapauksessa näyttää kuitenkin hyvin vahvasti siltä, että konfliktin aiheuttaminen oli nimenomaan päämääränä.

Kannattaa miettiä, mitä olisi tapahtunut, jos roolit olisivat olleet toisinpäin. Mitä jos kansallismielisesti pukeutunut henkilö olisi samaan tyyliin kävellyt suvakkien mielenosoitukseen ja alkanut tönimään ihmisiä? Hänet olisi aika varmasti hakattu siihen paikkaan. Tästä ei olisi tehty mitään isoja otsikoita, tai jos olisi, niiden sanoma olisi ollut aivan toisenlainen: "Äärioikeistolainen yritti hyökätä rauhanomaisten mielenosoittajien kimppuun!"

Tällä kertaa kansallismieliset mielenosoittajat käyttäytyivät kuitenkin yllättävän rauhallisesti huolimatta röyhkeästä provokaatiosta. Ja heillähän oli hyvä syy estää naisen tulo alueelle, koska edellisessä mielenosoituksessa vastamielenosoittaja oli käynyt nappaamassa äänentoistolaitteistosta piuhoja irti. Mielenosoittajilla oli hyvä syy suhtautua skeptisesti kaikkiin heidän joukossaan liikkuviin vastamielenosoittajiin.

Kun nainen pääsi liikkeeseen, hän oli Iltalehdelle kertomansa mukaan niin pettynyt poliisien toimintaan, että soitti toisen partion paikalle. Jokainen videon nähnyt voi kuitenkin kertoa, että tämä on aivan älytön väite. Poliisit toimivat asiallisesti ja pitivät huolen, ettei tilanne päässyt eskaloitumaan. Mitä muuta siinä olisi muka pitänyt tehdä?

Iltalehden juttu oli siis ihan puhdasta potaskaa. He toistivat tämän musliminaisen perättömät väitteet sellaisenaan, ilman minkäänlaista taustojen tarkistamista. He eivät viitsineet korjata uutistaan edes sen jälkeen kun video tapahtuneesta oli lähtenyt leviämään viraalisesti sosiaalisessa mediassa.

Kaikista pöyristyttävintä oli kuitenkin Iltalehden toimittajan Mari Pudaksen suhtautuminen asiaan. Ensin hän väitti, ettei poliisilla ole tahtoa selvittää tällaisia rikoksia. Kun hänelle linkitettiin video tapahtuneesta, hän kieltäytyi katsomasta sitä, koska videon nimessä oli sana "matunainen". Ainakin minulta loksahti suu auki pöyristyksestä kun luin asiasta.

Millainen toimittaja kieltäytyy katsomasta todisteita lehtensä julkaisemasta valheellisesta uutisesta ihan vain siksi, koska todiste on nimetty poliittisesti epäkorrektilla tavalla? Ei tuollainen käytös kuulu vakavasti otettaville journalisteille.

Tuollaiset toimittajat tulisi erottaa välittömästi, koska he eivät ilmiselvästikään kykene tekemään sellaista taustatyötä artikkeleita varten, jota faktapitoiselta journalismilta vaaditaan. Pudaksen käytös ei eroa juurikaan Ilja Janitskinista ja muista vihanlietsojista, jotka julkaisevat ainoastaan omaa poliittista agendaa tukevat faktat, ja usein vääristelevät vielä niitäkin itselleen edullisempaan suuntaan. Jos itse olisin Iltalehden päätoimittaja, Pudas saisi potkut välittömästi.

Suvakkien suosikkipropagandisti Saku Timonen vääristelee myös tilannetta tapansa mukaan ja lietsoo täysin avoimesti ja härskisti vihaa kansallismielisiä kohtaan. Image sallii edelleen tällaisen käytöksen aivan vapaasti. Timonen päättää kirjoituksensa epäilykseen: "Ehkä olemme oikeasti siirtyneet rasistisen äärioikeiston terroriin ihan valtiojohdon siunauksella." Ihan totaalista potaskaa, jonka tarkoituksena on vain demonisoida kansallismielisiä suomalaisia.

Tämä median toimesta tapahtuva jatkuva valehtelu ja demonisointi johtaa siihen, että jossain vaiheessa jollain napsahtaa päässä. Tässä ennustukseni vuoden takaa, josta pidän edelleen kiinni:

"Oma ennustukseni on se, että kansallismielisten harjoittama väkivalta tulee lisääntymään. Kun heille tehdään selväksi, että heidän ajatuksensa eivät ole tervetulleita politiikkaan, eikä ketään kiinnosta käydä heidän kanssaan asiallista debattia, aletaan vähitellen vetämään epämukavia johtopäätöksiä. Ihan varmasti siitä porukasta löytyy yksilöitä, jotka eivät näe enää mitään muuta vaihtoehtoa kuin väkivallan.

Suvaitsevaisto tekee siis kaikkensa uusien breivikien esiin manaamiseksi. Jos he tekevät tämän tietämättömyyttään, he ovat idiootteja. Jos he tekevät tämän tahallaan, he ovat vastuuttomia – voidaan nimittäin olla ihan varmoja siitä, että jos äärioikeistolaiset tekevät terrori-iskun, suvaitsevaisto ei tunnusta omaa rooliaan sen taustalla, vaan alkaa vielä kovempaan ääneen selittämään kuinka näitä kauheita rasisteja vastaan täytyy taistella vieläkin kovemmin.

Suvaitsevaisto on unohtanut viidakon vanhan sananlaskun: Älä koskaan pakota vihollistasi selkä seinää vasten."

Tämä Iltalehden uutinen jatkaa ihan samaa linjaa. Kansallismielisten leimaaminen – valehtelemalla! – raskaana olevia naisia hakkaavaksi porukaksi pistää aivan varmasti vituttamaan heitä. Se murentaa entistä enemmän luottamusta mediaa ja poliittista eliittiä kohtaan, joka on jo valmiiksi olematonta. Taas yksi askel kohti oikeiston radikalisoitumista.

Kun Suomen oma Breivik joskus ilmestyy, saavat Iltalehden toimittajat taputtaa itselleen: "Jee, me teimme sen vihdoinkin!"

PS. Isoista medioista ainakin HS ja MTV3 lähtivät täysin kritiikittä hommaan mukaan.